U วอลุ่มแน่น-บวกแรง 11% โบรกชี้เก็งกำไรราคาแลกการ์ด-หุ้นต่ำบุ๊ก
U วอลุ่มแน่น-บวกแรง 11% โดย ณ เวลา 11.51 น. อยู่ที่ระดับ 1.06 บาท บวก 0.11 บาท ด้วยมูลค่าซื้อขาย 1.30 พันล้านบาท โบรกชี้เก็งกำไรราคาแลกการ์ด-หุ้นต่ำบุ๊ก
24 พ.ค. 2564

บริษัท ยู ซิตี้ จำกัด (มหาชน)  หรือ U ณ เวลา 11.51 น. อยู่ที่ระดับ 1.06 บาท บวก 0.11 บาท หรือ 11.58% ด้วยมูลค่าซื้อขาย 1.30 พันล้านบาท คาดเก็งกำไรเข้าเก็งกำไรหุ้นขนาดกลาง-เล็ก นอกจากนี้ราคาหุ้นยังต่ำกว่ามูลค่าหุ้นทางบัญชีที่ระดับ 2.52 บาท

ด้านนายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บล.โนมูระ พัฒนสิน  ระบุว่า ราคาหุ้น U ที่ปรับตัวขึ้นแรงวันนี้ คาดนักลงทุนเข้าเก็งกำไรในขนาดหุ้นกลางและเล็ก เนื่องจากมองว่าภาวะตลาดหุ้นไทยวันนี้ดูซึมๆ ทำให้นักลงทุนหันมาเก็งกำไรหุ้นกลุ่มดังกล่าวที่ราคายังปรับตัวขึ้นน้อยกว่าตลาดฯ อย่างหุ้น U ที่ก่อนหน้าราคาหุ้นยังไม่ขยับและถือเป็นหุ้นแลกการ์ด